CELEX: 62019TN0466
Language: hu
Date: 2019-07-04 00:00:00
Title: T-466/19. sz. ügy: 2019. július 4-én benyújtott kereset — Société générale és társai kontra ESZT

2019.9.2.   
            
            
               HU
            
            
               Az Európai Unió Hivatalos Lapja
            
            
               C 295/77
            
         
      2019. július 4-én benyújtott kereset — Société générale és társai kontra ESZT
      (T-466/19. sz. ügy)
      (2019/C 295/102)
      Az eljárás nyelve: francia
      
         Felek
      
      
         Felperesek: Société générale (Párizs, Franciaország), Crédit du Nord (Lille, Franciaország) és SG Option Europe (Puteaux, Franciaország) (képviselők: A. Gosset-Grainville, M. Trabucchi és M. Dalon ügyvédek)
      
         Alperes: Egységes Szanálási Testület
      
         Kérelmek
      
      A felperesek azt kérik, hogy a Törvényszék:
      
                  —
               
               
                  az EUMSZ 263. cikk alapján semmisítse meg az Egységes Szanálási Alapba a 2019. évre vonatkozóan fizetendő előzetes hozzájárulás meghatározásáról szóló, SRB/ES/SRF/2019/10 határozatot, a felperesekre vonatkozó részében;
               
            
                  —
               
               
                  az EUMSZ 277. cikk alapján nyilvánítsa alkalmazhatatlannak az Egységes Szanálási Mechanizmusról szóló rendelet, a végrehajtási rendelet és a felhatalmazáson alapuló rendelet következő rendelkezéseit:
                  
                              —
                           
                           
                              az Egységes Szanálási Mechanizmusról szóló rendelet 69. cikkének (2) bekezdését, 70. cikkének (1) bekezdését és a 70. cikke (2) bekezdésének a) és b) pontját;
                           
                        
                              —
                           
                           
                              a felhatalmazáson alapuló rendelet 4. cikkének (2) bekezdését, 6., 7. és 10. cikként, valamint az I. mellékletét;
                           
                        
                              —
                           
                           
                              a végrehajtási rendelet 4. cikkét és 8. cikkének (5) bekezdését;
                           
                        
            
                  —
               
               
                  kötelezze az alperest az eljárás összes költségének viselésére.
               
            
         Jogalapok és fontosabb érvek
      
      Keresetük alátámasztása érdekében a felperesek négy jogalapra hivatkoznak.
      
                  1.
               
               
                  Az első, az egyenlő bánásmód elvének nyilvánvaló megsértésére alapított jogalap. E tekintetben a felperesek úgy érvelnek, hogy a megtámadott határozatban alkalmazott szövegek közvetlenül és erőteljesen sújtják őket, mind az alaphozzájárulás, mind a kockázati tényezők kiszámításának az ott meghatározott, módja okán. A felperesek szerint e kritériumok nem tükrözik sem a tényleges méretüket, sem a tényleges kockázatokat. Az egyenlő bánásmód elvének nyilvánvaló megsértését, amely közvetlenül a szövegekből következik, ezenfelül fokozzák a nagy intézményekkel, illetve kis és középintézményekkel szemben alkalmazott bánásmód közötti eltérések.
               
            
                  2.
               
               
                  A második, az arányosság elvének nyilvánvaló megsértésére alapított jogalap. A felperesek szerint az arányosság elvének a megtámadott határozatban alkalmazott szövegek általi szintúgy nyilvánvaló megsértése automatikusan következik az egyenlő bánásmód elvének megsértéséből. Különösen mivel az Egységes Szanálási Alap mechanizmusa előre meghatározott hozzájárulások összesített célszintjének meghatározásán alapul, e hozzájárulások intézmények közötti megoszlásának egyenlőtlensége szükségszerűen aránytalan befizetésekhez vezet, és ekképpen sérti az arányosság elvét.
               
            
                  3.
               
               
                  A harmadik, a jogbiztonság elvének megsértésére alapított jogalap. A jogbiztonság elvének a megtámadott határozatban alkalmazott szövegek általi megsértése részben az intézmény által fizetendő hozzájárulások kiszámítási módszerének előreláthatatlanságához, részben pedig ahhoz kapcsolódik, hogy e hozzájárulás nem magának az intézménynek a helyzetétől és átfogó kockázati profiljától függ, hanem a többi intézményhez képesti relatív helyzetétől.
               
            
                  4.
               
               
                  A negyedik, a megfelelő ügyintézés elvének megsértésére alapított jogalap. A megfelelő ügyintézés elvének a megtámadott határozatban történt megsértését jellemzi, hogy e határozat a kockázattól függő változó kiszámításakor nem veszi figyelembe a felhatalmazáson alapuló rendeletben meghatározott kritériumok összességét, jóllehet négy évvel a hozzájárulási rendszer hatálybalépését követően az ESZT-nek módjában kellett volna álljon valamennyi említett kritérium alkalmazása.